  Виталий Пронин Бадӟым удмурт диктантлэн очно амалэн гожъясьёс куспын йылпумъянъёс лэсьтэмын. «Удмурт дунне» газетысь иворчиос азьпалан.Азьвыл аръёсын ӵошатыса, туэ диктантэз калык уродгес гожтӥз. Очной амалэн гожтӥсьё пӧлын тужгес трос баллъёс люказ «Удмурт дунне» газетлэн редакторез Зинаида Рябинина – 94 балл. Кылем арын тужгес визьмоез луиз вал Рябина Лена, диктантэз 98 баллы гожтӥз. Нош валля арын Удмурт кун университетысь профессор Валей Кельмаков текстэз 100 баллы гожтӥз.Кызьы вера «Удмурт дунне» газетлэн ответственной секретарезлэн Ольга Вахитова, туэ текстлэн секытэз пунктуация бордын вал. Ӵем пумиськылӥзы авторской пусъёс, со вакытэ ик воксё но ӧй вал деепричастной оборотъёс.Али диктантэз эскерисьёс эскеро радио пыр гожтэм текстъёсты. Йылпумъянъёс лэсьтэмын луозы 11-тӥ куратолэзе - «Мынам  Удмуртие» радиолэн меӵак эфираз вераськоз Удмурт кун университетысь кылчи Ольга Стелкова.Мария Векшина  